Μέγκαν Ντοντς

Η Μέγκαν Ντοντς (Megan Lynne Dodds, 20 Σεπτεμβρίου 1970) είναι Αμερικανίδα ηθοποιός.

 Βιογραφικά στοιχεία 
Γεννήθηκε στις 20 Σεπτεμβρίου 1970 στο Σακραμέντο της Καλιφόρνια, ενώ σήμερα ζει μόνιμα στην Αγγλία με την οικογένειά της. Τελειώνοντας το λύκειο, η Μέγκαν Ντοντς δεν είχε συγκεκριμένα επαγγελματικά σχέδια κι έτσι συμμετείχε στο θεατρικό ενός τοπικού κολέγιου, το “The House of Blue Leaves”, του Τζον Γκουάρε. Ο ρόλος την ενέπνευσε αρκετά ώστε να κάνει μια επιτυχημένη αίτηση στη φημισμένη σχολή Τζούλιαρντ, όπου και σπούδασε για τέσσερα χρόνια.Broadway.com - Megan Dodds - Broadway Tickets

Μετά την αποφοίτηση, η Ντοντς πέρασε δύο χρόνια σε παραστάσεις του Οφ Μπρόντγουεϊ και του Μπρόντγουεϊ, προτού την ξεχωρίσει ο Άγγλος κωμικός Μπεν Έλτον, και έρθει στο Λονδίνο το 1997 να παίξει ένα “κουνελάκι” στο θεατρικό έργο του Έλτον με τίτλο “Popcorn”. Γνωρίζοντας εκεί το σύζυγο της, φωτογράφο στο επάγγελμα, Όλιβερ Πιρς, έγινε μόνιμη κάτοικος Λονδίνου: “Λατρεύω αυτό το μέρος, νιώθω πως πράγματι μαθαίνω πολλά πράγματα. Υπάρχει μεγάλη ποικιλία σε ό,τι αφορά τη δουλειά”.

Εκεί εμφανίστηκε σε ποικίλους τηλεοπτικούς ρόλους, ανάμεσα στους οποίους βρίσκουμε αυτόν της Κριστίν Ντέιλ στο “Love in a Cold Climate”, αυτόν του συνδέσμου της CIA στη σειρά του BBC One με τίτλο “Spooks” και αυτόν της Κίττυ ντεΛούξ στο “Viva Blackpool”.

Ωστόσο, τις μεγαλύτερες επιτυχίες φαίνεται να τις της έχει προσφέρει το θεατρικό σανίδι: έχοντας παίξει με την Γκούινεθ Πάλτροου το 1999 στο “As You Like It”, και έχοντας φιλήσει τη Μαντόνα στο “Up For Grabs” , το 2006 κέρδισε το London Theatregoers' Choice Award για την παράσταση “My Name is Rachel Corrie” http://nytimes.theatredirect.com/gen/Buzz_Star_File.aspx?ci=535645. Πρόκειται για ένα έργο που σκηνοθέτησε ο ηθοποιός Άλαν Ρίκμαν και που πραγματεύεται τη ζωή της Ρέιτσελ Κόρι, μιας ακτιβίστριας που σκοτώθηκε στη Γάζα ενώ διαδήλωνε κατά της βιας εκεί. Είναι βασισμένο στα προσωπικά της ημερολόγια και στα e-mails που έστελνε σε φίλους και οικογένεια. Η παράσταση έκανε πρεμιέρα στο Royal Court Theatre του Λονδίνου, μα η προγραμματισμένη μετακόμισή του στη Νέα Υόρκη ακυρώθηκε, καθώς, σύμφωνα με φήμες, το θέατρο φοβήθηκε το πολιτικό περιεχόμενο του έργου σχετικά με τη Λωρίδα της Γάζας. Η Ντοντς αγωνίστηκε κατά της αναβολής επ’ αόριστον του ανεβάσματος του έργου και το ζήτημα της λογοκρισίας σε ένα τόσο λεπτό θέμα, σε μια εποχή αμέσως μετά τον Πόλεμο του Ιράκ, έφτασε μέχρι τις σελίδες των New York Times. Μετά από μια ιδιαίτερα επιτυχημένη περίοδο στο Γουέστ Εντ του Λονδίνου, η παράσταση ανέβηκε στο Minetta Lane Theatre στις αρχές του 2006, με τα εισιτήρια να έχουν εξαφανιστεί.

 Προσωπική ζωή 
Το 1997, η Μέγκαν Ντοντς γνώρισε στο Ηνωμένο Βασίλειο το φωτογράφο μόδας και διαφήμισης Όλιβερ Πιρς . Το ζευγάρι ενώθηκε με τα δεσμά του γάμου και απέκτησε μια κόρη, την Ιζαμπέλα. Σήμερα ζουν στο Μπάτερσι του Νότιου Λονδίνου. Η Ντοντς είναι αγαπά το τένις και στους προσωπικούς της φίλους περιλαμβάνεται η ηθοποιός Ρέιτσελ Φέινσταιν. Όπως παραδέχεται, η πιο ένοχη απόλαυσή της είναι το κάπνισμα Q&A: Megan Dodds | Life and style | The Guardian.

 Θεατρικά έργα & φιλμογραφία 

 Θέατρο 

Κατάλογος συμμετοχών στο θέατρο:

ΈτοςΠαράστασηΡόλοςΘέατροΣημειώσεις1995The School for ScandalΜαρίαLyceum Theatre, Νέα Υόρκη1996Ancient History/English Made SimpleΤζιλPrimary Stages (off-Broadway)1997PopcornΜπρουκ ΝτάνιελςApollo Theatre, ΛονδίνοΟ δημιουργός του έργου, Μπεν Έλτον της ζήτησε να περάσει από οντισιόν για το ρόλο.1999Άμλετ ΟφήλιαYoung Vic Theatre, Λονδίνο1999Όπως ΑγαπάτεΣήλιαWilliamstown Theatre Festival, Γουίλιαμσταουν, Μασαχουσέτη.Το καστ περιελάμβανε τη Γκούινεθ Πάλτροου.2002Up for GrabsΜίντυWyndham's Theatre, Λονδίνο Το καστ περιελάμβανε τη Μαντόνα, που έκανε το ντεμπούτο της στην παραγωγή έργων για το Γουέστ Εντ.2005This Is How It GoesΓυναίκαDonmar Warehouse, Λονδίνο2005My Name is Rachel CorrieΡέιτσελ ΚόριRoyal Court Theatre, Λονδίνο2006My Name is Rachel CorrieΡέιτσελ ΚόριRoyal Court Theatre, ΛονδίνοΚέρδισε το London Theatregoers' Choice Award για την Καλύτερη Ηθοποιό.2006My Name is Rachel CorrieΡέιτσελ Κόρι The Playhouse Theatre, Λονδίνο2006My Name is Rachel CorrieΡέιτσελ Κόρι Minetta Lane Theatre (off-Broadway)

 Κινηματογράφος & Τηλεόραση 

ΈτοςΤίτλος1990Midnight Caller1994Psychic Detective1998Ever After (Παραμυθένιος Έρωτας)1998The Rat Pack2000Urbania2000Bait2000Interstate 842001Sword of Honour2001Love in a Cold Climate2002Purpose2004Gramercy Park2004Poirot: The Hollow2002-04Spooks2005Malice Aforethought2005Festival2006Free Jimmy2006Viva Blackpool2006The Contract2006Not Going Out2006Born Equal

 Βραβεύσεις 

London Theatregoers' Choice Award  
Βράβευση:
Γυναίκας ηθοποιού για το θεατρικό έργο “My Name is Rachel Corrie” (2006).

 Αναφορές 

 Εξωτερικοί σύνδεσμοι 
 Η Μέγκαν Ντοντς στο IMDb.
 Η Μέγκαν Ντοντς στο cine.gr.

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης